ITD มือขึ้น! คว้างานก่อสร้าง 2 โครงการ รวมมูลค่ากว่า 3 พันลบ.
ITD มือขึ้น! คว้างานก่อสร้าง 2 โครงการ “โครงการก่อสร้างท่อรวบรวมน้ำเสีย เมืองโฮจิมินห์ Package XL-01 Construction of the Interceptor โดยวิธี Pipe Jacking สาธารณรัฐสังคมนิยมเวียดนาม”-“โครงการก่อสร้างอาคารศูนย์ข้อมูลของกฟภ.” มูลค่ากว่า 3 พันลบ.
10 ม.ค. 2560

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ระบุว่า บริษัทได้ลงนามในสัญญาก่อสร้างจำนวน 2 โครงการมูลค่ารวม 3.58 พันล้านบาท ได้แก่ โครงการก่อสร้างท่อรวบรวมน้ำเสีย เมืองโฮจิมินห์ Package XL-01 Construction of the Interceptor โดยวิธี Pipe Jacking สาธารณรัฐสังคมนิยมเวียดนาม และโครงการก่อสร้างอาคารศูนย์ข้อมูล (Data Center) ของการไฟฟ้าส่วนภูมิภาค (กฟภ.)
โดยโครงการก่อสร้างท่อรวบรวมน้ำเสีย เมืองโฮจิมินห์ Package XL-01 Construction of the Interceptor โดยวิธี Pipe Jacking สาธารณรัฐสังคมนิยมเวียดนาม มูลค่างาน 2.96 พันล้านบาท ซึ่งมีสำนักงานจัดการการลงทุน โครงการสุขาภิบาลและสิ่งแวดล้อม เมืองโฮจิมินห์ เป็นเจ้าของโครงการ ซึ่งได้ลงนามสัญญาตั้งแต่วันที่ 19 ธ.ค.59 ระยะเวลาก่อสร้าง 1,095 วัน
ทั้งนี้ ลักษณะงานเป็นการก่อสร้างบ่อพักขนาดเส้นผ่านศูนย์กลางภายใน 9.0 เมตร ความลึกระหว่าง 18-30 เมตร จำนวน 21 บ่อ ,งานปรับปรุงคุณภาพดิน ความยาวรวม 117,330 เมตร หรือ เท่ากับปริมาตร 92,104 ลูกบาศก์เมตร (ลบ.ม.) ,งานก่อสร้างท่อรวบรวมน้ำเสีย ขนาดเส้นผ่านศูนย์ กลางภายใน 3.20 เมตร ความยาว 7,565 เมตร โดยวิธี Pipe Jacking และงานก่อสร้างอื่น ๆ ที่เกี่ยวข้อง
ส่วนโครงการก่อสร้างอาคารศูนย์ข้อมูล (Data Center) ของการไฟฟ้าส่วนภูมิภาค (กฟภ.) มูลค่างาน 622.42 ล้านบาท ซึ่งได้ลงนามสัญญาวันที่ 16 ธ.ค.59 มีระยะเวลาก่อสร้าง 600 วัน ลักษณะงานเป็นการรื้อถอน ก่อสร้าง  จัดหา พร้อมติดตั้งและทดสอบ โดยโครงสร้างของอาคารเป็นอาคารคอนกรีตเสริมเหล็ก ซึ่งแบ่งออกเป็น ศูนย์ข้อมูล จำนวน 5 ชั้น (รวมชั้นดาดฟ้า) และสำนักงาน จำนวน 6 ชั้น (รวมชั้นดาดฟ้า)